క్యు4లో 9.1 శాతం వృద్ధి అంచనా న్యూఢిల్లీ : అంతర్జాతీయ కమోడిటీ ధరలు పెరగడంతో సెన్సెక్స్లో భాగస్వాములైన 30 కంపెనీల లాభాలు నాలుగో త్రైమాసికంలో 9.1 శాతం పెరగవచ్చునని అంతర్జాతీయ బ్యాంకింగ్, ఫైనాన్షియల్ సర్వీసుల సంస్థ డాయిష్ బ్యాంక్ అంచనా వేసింది. ఈ వృద్ధితో లాభాల వార్షిక వృద్ధి కూడా 6.7 శాతానికి చేరగలదని పేర్కొంది. ఒక్క బ్యాంకింగ్ మినహా సెన్సెక్స్లోని మిగతా కంపెనీల నికర లాభం 5.4 శాతం మేరకు పెరుగుతుందని అంచనా వేసింది. కాగా సెన్సెక్స్ ఆదాయాల వృద్ధి 8 శాతం మేరకు ఉండవచ్చునని తెలిపింది. సెన్సెక్స్లో మెటల్స్ విభాగం రెండంకెల వృద్ధిని నమోదు చేయవచ్చని, టాటా స్టీల్ నష్టాల నుంచి బయటపడి పునరుజ్జీవం సాధించవచ్చని కూడా అంచనా వేసింది. బ్యాంకింగ్ రంగంలో నికరలాభం 28.6 శాతం మేరకు ఉండవచ్చని కూడా తెలిపింది. ఎస్బిఐ, ఐసిఐసిఐ బ్యాంకులు రెండంకెల వృద్ధికి ప్రధాన చోదకశక్తులుగా నిలుస్తాయని పేర్కొంది. అయితే ఆటోమొబైల్ విభాగం సెన్సెక్స్ లాభాల జోరుకు బ్రేక్ వేస్తుందంటూ బిఎస్-3 వాహనాల నిషేధం కారణంగా ఈ రంగం లాభాలు 19 శాతం క్షీణించే అవకాశం ఉన్నట్టు అంచనా వేసింది. ఈ బిఎస్-3 వాహనాల నిషేధానికి టాటా మోటార్స్ ప్రభావితం కాకపోయినా జెఎల్ఆర్ బలహీనత కారణంగా ఆ కంపెనీ మైనస్ 36 శాతం ప్రతికూల వృద్ధిని సాధించే ఆస్కారం ఉన్నట్టు తెలిపింది.
kyu4loo 9.1 saatam vruddhi anchana newdhilly : antarjaatiiya comodity dharalu peragadamtho sensexlo bhaagaswaamulaina 30 companyla labhalu naalugo traimaasikamlo 9.1 saatam peragavacchunani antarjaatiiya banking, finansial sarveesula samstha doish bank anchana vesindi. ee vruddhitho labhala vaarshika vruddhi kuudaa 6.7 saataaniki cheragaladani perkondi. okka banking minaha sensexloni migata companyla nikara laabham 5.4 saatam meraku perugutundani anchana vesindi. kaga sensex aadaayaala vruddhi 8 saatam meraku undavachunani telipindi. sensexlo metals vibhagam rendankela vruddhini namodu cheyavachani, tata steel nashtala nunchi bayatapadi punarujjeevam saadhinchavacchani kuudaa anchana vesindi. banking rangamlo nikaralaabham 28.6 saatam meraku undavacchani kuudaa telipindi. esbi, icici byaankulu rendankela vruddhiki pradhaana chodakasaktulugaa nilustaayani perkondi. ayithe automobil vibhagam sensex labhala joruku breake vestundantu bs-3 vahanala nishedham kaaranamgaa ee rangam labhalu 19 saatam ksheeninche avakaasam unnattu anchana vesindi. ee bs-3 vahanala nishedhaaniki tata motars prabhaavitam kakapoyina jlr balaheenata kaaranamgaa aa company minus 36 saatam pratikuula vruddhini saadhinche askaram unnattu telipindi.